Document ID: 32007R0740

KOMMISSIONENS FORORDNING (EF) Nr. 740/2007
af 28. juni 2007
om ændring af forordning (EF) nr. 1994/2006 om åbning af EF-toldkontingenter for 2007 for får, geder, fårekød og gedekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2529/2001 af 19. december 2001 om den fælles markedsordning for fåre- og gedekød (1), særlig artikel 16, stk. 1, og
ud fra følgende betragtninger:
(1)
Ved Kommissionens forordning (EF) nr. 1994/2006 (2) åbnes der EF-toldkontingenter for får, geder, fårekød og gedekød for perioden fra 1. januar til 31. december 2007.
(2)
Aftalen i form af brevveksling mellem Det Europæiske Fællesskab og Republikken Island om yderligere handelspræferencer for landbrugsprodukter på grundlag af artikel 19 i aftalen om Det Europæiske Økonomiske Samarbejdsområde (3), der blev godkendt ved Rådets afgørelse 2007/138/EF (4), fastsætter et yderligere årligt toldkontingent på 500 tons (slagtet vægt) fersk, kølet, frosset eller røget fårekød for Island. Da aftalen imidlertid gælder fra 1. marts 2007, bør den årlige mængde justeres i overensstemmelse hermed.
(3)
Aftalen fastsætter, at åbningen af toldkontingentet finder sted fra den 1. juli på grundlag af mængderne for ni måneder for 2007. Denne forordning bør derfor finde anvendelse fra 1. juli 2007.
(4)
Forordning (EF) nr. 1994/2006 bør ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Fåre- og Gedekød -
UDSTEDT FØLGENDE FORORDNING:
Artikel 1
Bilaget til forordning (EF) nr. 1994/2006 erstattes af teksten i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. juli 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. juni 2007.

Labels: 3
17
6